b'\n_START_ARTICLE_\nObnovljeno judovstvo\n_START_SECTION_\nUvrstitev\n_START_PARAGRAPH_\nGibanje je opisano kot zbor verovanj znotraj judovstva, ki si prizadeva umirajo\xc4\x8di religiji v modernem obdobju med verskimi obredi doprinesti mistiko, hasidijstvo, meditacijske prvine in nabo\xc5\xbeno glasbo. Sekta se zavzema tudi za globalno prenovo, ki bi temeljila na starodavnem judovskem izro\xc4\x8dilu.\n_START_SECTION_\nZgodovina\n_START_PARAGRAPH_\nGibanje obnove judovstva se je pri\xc4\x8delo v severni Ameriki v letih 1960 in 1970. Skupina mlaj\xc5\xa1ih rabinov, akademikov in politi\xc4\x8dnih aktivistov je ustanovila bratov\xc5\xa1\xc4\x8dino v \xc5\xa1tudijske in obredne namene, kot v odgovor na poindustrijsko in vedno manj poduhovljeno judovsko skupnost severne Amerike. Osrednja ideja skupine je bila slediti vzorom anti\xc4\x8dnih judovskih skupin. Za ustanovitelja skupine velja rabin Zalman Schachter-Shalom. Ta je med religijami velik poudarek namenjal budizmu in sufizmu, prevedel je ve\xc4\x8d verskih tekstov iz omenjenih religij._NEWLINE_Skupnost, ki se je od ustanovitve ve\xc4\x8dkrat preimenovala, je leta 1979 pri\xc4\x8dela izdajati revijo Nova menora. Ta je kot ena prvih podajala poglede na aktualne problematike s strani judovske perspektive. Ve\xc4\x8dkrat se je dotaknila tudi vpra\xc5\xa1anja pravic homoseksaualcev, kar je bil znotraj judovskih skupin za\xc4\x8detek odprtih pogovorov na omenjeno temo.'